আধার কার্ডে আমূল পরিবর্তন হতে চলেছে, হঠাৎ কেন এই সিদ্ধান্ত? দেখুন

ওয়েব ডেস্ক: আগামী মাস থেকেই আমূল বদলে যেতে চলেছে আধার কার্ডের ডিজাইন। সব ঠিক থাকলে ডিসেম্বরের শেষেই নতুন আধার কার্ড আনবে UIDAI। সংস্থার সিইও ভুপেশ কুমার এই সিদ্ধান্তের কথা ঘোষণা করেছেন। তবে কেমন হবে নতুন আধার কার্ডের ডিজাইন?

রাজ্য জুড়ে একেই চলছে এস আই আর প্রক্রিয়া। যার জেরে ফর্ম ফিলাপ থেকে নথি পত্র নিয়ে মাথায় একপ্রকার চাপ পড়েছে সাধারণের। এরই মধ্যে এবার আধার কার্ড বদল নিয়ে সংশয় জাগছে মানুষের মনে! তবে, এই সিদ্ধান্ত নেওয়ার পিছনে কারণ জানিয়েছে UIDAI। UIDAI বলছে, আধার কার্ডের মাধ্যমে অফলাইন ভেরিফিকেশন বা তথ্যচুরি রুখতে এই সিদ্ধান্ত। অনেক ক্ষেত্রে দেখা যায় হোটেল, ইভেন্ট অর্গানাইজার বা সংস্থা আধার কার্ডের তথ্য সংগ্রহ করে। সেই তথ্যের কোনও নিরাপত্তা থাকে না। অথচ আধার আইন অনুযায়ী অফলাইনে পরিচয়পত্র হিসাবে এভাবে আধার কার্ডের তথ্য সংগ্রহ করা যায় না। আধার কার্ড বা সেটার প্রতিলিপি জমাও রাখা যায় না। এই কথা ভেবেই এবার এই সিদ্ধান্ত নেওয়া হতে পারে বলে জানা গিয়েছে ।

আরও পড়ুন: ইন্টারভিউয়ে দাগি শিক্ষকদের তালিকা প্রকাশের নির্দেশ হাইকোর্টের

UIDAI সূত্রের খবর, আধার কার্ডের নতুন ডিজাইনে নাগরিকদের নাম, ঠিকানা, ব্যক্তিগত তথ্য থাকবে না। থাকবে শুধু ছবি এবং একটি QR কোড। ওই QR কোডেই লুকনো থাকবে নাগরিকের যাবতীয় তথ্য। সেটি স্ক্যান করার জন্য আবার ব্যবহার করতে হবে নতুন আধার অ্যাপ। বর্তমানে যে mAdhar অ্যাপ আছে, সেটির বদলে নতুন ওই আধার অ্যাপ আনা হবে। ওই অ্যাপে কিউ আর কোডটি স্ক্যান করলে তবেই নাগরিকদের তথ্য মিলবে।

এই সিদ্ধান্ত কার্যকর হলে, নাগরিকদের তথ্য কে কখন সংগ্রহ করছে, সেটার তথ্য UIDAI-এর কাছে থাকবে। যদিও, গোটা প্রক্রিয়াই এখনও ভাবনার স্তরেই রয়েছে।